section_heading: Zemljopisne odlike
paragraph_text: Gradić Bogdanci leži u istočnom dijelu Gevgelijsko - valandovske kotline, na putu od Gevgelije prema Dojranu, u prostranoj dolini koja se zove Bojmija i koja se proteže i preko granice u Grčku. Bojmija zbog blizine Egejskog mora ima sredozemnu klimu, te se gaje i tipično mediteranske biljke poput maslina, smokava i šipka.